แย่างที่หัวข้อบอกค่ะ เราสงสัยว่าตัวเองจะเป็นโรคซึมเศร้าค่ะ เราเสียร้องไห้ ทุกวันเลยค่ะ บางวันก็ไม่มีเหตุผล ช่วงนี้ทะเลาะกับแฟนและเครียดเรื่องการเรียนอยู่ค่ะ เราต้องหารความช่วยเหลือมากๆเลยค่ะ เราไม่อยากให้ที่บ้านหรือเพื่อนรู้ค่ะ แต่เราอยากหายจากการเป็นแบบนี้แล้ว เราเป็นแบบนี้มาเกือบสามเดือนแล้วค่ะ
สวัสดีค่ะ อาการร้องไห้ทุกวัน อาจเกิดจากมีภาวะซึมเศร้า แต่อาจไม่ถึงขั้นโรคซึมเศร้าก็ได้ค่ะ อย่างไรก็ตาม หากเป็นมานาน 3-4 เดือน และส่งผลกระทบต่อการดำรงชีวิตประจำวัน ก็อาจโรคซึมเศร้าได้ ซึ่งมักจะมีการเปลี่ยนแปลงต่างๆ อื่นๆดังนี้ด้วย1.อารมณ์เปลี่ยนไป คือกลายเป็นคนเศร้าสร้อย หดหู่ ไม่แจ่มใส ไม่สดชื่น สะเทือนใจง่าย เบื่อหน่ายไปหมดทุกสิ่งอย่าง รู้สึกไม่มีความสุข บางคนอาจหงุดหงิด ฉุนเฉียวง่าย อารมณ์ร้อนขึ้น2. ความคิดเปลี่ยนไป มองอะไรก็รู้สึกแย่ไปหมด มองเห็นแต่ความผิดพลาดของตนเอง มองไม่เห็นอนาคต หมดหวัง ท้อแท้ รู้สึกตนเองไร้ค่า ไม่มีความมั่นใจในตัวเอง รู้สึกเป็นภาระกับคนอื่น คิดถึงเรื่องการตายอยู่บ่อยๆ หรืออาจถึงขั้นวางแผนการตายและทำร้ายตนเองได้3. สมาธิความจำแย่ลง หลงลืมง่าย จิตใจเหม่อลอย ประสิทธิภาพในการทำงานลดลง ทำงานผิดๆถูกๆ4. อาการทางกาย เช่น อ่อนเพลีย เหนื่อยล้า นอนหลับยาก หรือนอนมากไป เบื่ออาหาร น้ำหนักลด ปวดเมื่อยตัว ปวดหัว ท้องอืด ท้องผูก เป็นต้น5. การเรียนหรือการงานแย่ลง6. อาการโรคจิต มักพบในผู้ที่มีโรคซึมเศร้ารุนแรง เช่น อาการหลงผิด ประสาทหลอนทั้งนี้ โรคซึมเศร้า อาจมีสาเหตุมาจากโรคทางกายได้ เช่น มีภาวะไทรอยด์ต่ำ ขาดวิตามินบางอย่าง เนื้องอกในสมอง สมองอักเสบ เป็นต้นในเบื้องต้น แนะนำควรเล่าให้คนใกล้ชิดที่เราไว้ใจฟัง อาจเริ่มต้นที่เพื่อนสนิทก่อน เพื่อจะได้รับรู้ถึงอารณ์ความรู้สึกของเราที่เปลี่ยนไป แต่หากสามารถเล่าให้คนในครอบครัวฟังได้ก็จะดีกว่า เพราะเขาจะได้คอยช่วยเหลือเราค่ะ เพราะสุดท้ายคนที่เราสามารไว้ใจและพึ่งพาได้ ก็คือคนในครอบครัวค่ะ และควรหาดเวลาไปจิตแพทย์เพื่อประเมินอาการซึมเศร้าที่เป็นอยู่ ซึ่งในขั้นต้น แพทย์อาจสาเหตุของโรคทางกายด้วย ว่ามีอยู่หรือไม่ หากไม่มี การรักษา ก็มีทั้งการใช้ยา และการรักษาทางจิตบำบัดค่ะ ไม่ควรปล่อยให้อาการความรู้สึกผิดปกติต่างๆ เป็นมากขึ้นเรื่อยๆ ค่ะ ทั้งนี้ อาจลองโทรไปที่เบอร์ 1323 ซึ่งเป็นเบอร์ปรึกษาปัญหาสุขภาพจิตค่ะ เป็นกำลังใจให้อาการหายไปโดยเร็วนะคะ